નોંધનીય છેકે રિલાયન્સ અને તેમના સહયોગી ફર્મોએ બંગાળની ખાડીમાં કેજી ડી6 ક્ષેત્રની પ્રાકૃતિક ગેસ માટે નવા દર 1 એપ્રિલથી મળવાના હતા. આ ગેસ માટે 4.205 ડોલર પ્રતિ મિલિયન બ્રિટિશ થર્મલ યુનિટના દરની સમય સીમા ખતમ થઇ ગઇ છે, જે પાંચ વર્ષ માટે હતી. આમ આદમી પાર્ટી સતત ગેસ કિંમતોમાં પ્રસ્તાવિત વધારાનો વિરોધ કરી રહી છે અને આ મામલે રિલાયન્સ અને સરકારમાં સાઠગાંઠનો આરોપ લગાવી રહી છે. પાર્ટીની અપીલ બાદ જ ચૂંટણી પંચે ચૂંટણી સમાપ્ત થવા સુધી ગેસની કિંમતોમાં વધારાના નિર્ણયને ટાળી દીધો હતો.